виц за Камиони
Трима рибари хванали златната рибка. Тя им казала:
– Пуснете ме и ще ви изпълня три желания. Но тъй като сте трима – на всеки по едно.
– Добре – казал първият – имам един проблем. Аз съм шофьор на камион, постоянно обикалям из страната. И катаджиите все ме спират, все ме глобяват, все подкупи искат… Направи нещо по въпроса.
– Ето ти една торба злато да си плащаш.
– Аз пък живея в блок. – казал вторият. – Пълно е с хлебарки, не мога да се отърва. Направи нещо.
– Ето ти една малка хлебарка. Пусни я в апартамента, тя ще избие всички останали хлебарки и после ще се самоубие.
– А аз живея в къща. – казал третият. – Пълно е с плъхове, няма отърване от тях. Направи нещо.
– Ето ти един малък плъх. Пусни го в къщата, той ще избие всички останали плъхове и ще се самоубие.
Първият рибар помислил малко и казал на рибката:
– Знаеш ли какво… Я си вземи торбата със злато и ми дай един малък полицай.